ملک محمد انور

ملک محمد انور، ایک پاکستانی سیاست دان ہیں جو اگست 2018 سے جنوری 2023 تک پنجاب کی صوبائی اسمبلی کے رکن رہے۔

ابتدائی زندگی اور تعلیم 
ملک محمد انور  25 اپریل 1950 کو پنڈی گھیب ضلع اٹک میں پیدا ہوئے۔  انہوں نے 2002 میں پنجاب یونیورسٹی سے بیچلر آف آرٹس کی ڈگری حاصل کی۔  انہوں نے 1970 میں پاکستان آرمی میں شمولیت اختیار کی اور 1997 میں کرنل کے عہدے کے ساتھ ریٹائر ہوئے۔

سیاسی کیریئر 
ملک محمد انور   2002 کے پنجاب کے صوبائی انتخابات میں PP-18 اٹک-IV سے پاکستان مسلم لیگ (ق) کے امیدوار کے طور پر پنجاب کی صوبائی اسمبلی کے لیے منتخب ہوئے تھے۔ انہوں نے 51,692 ووٹ حاصل کیے اور سردار سلیم حیدر خان کو شکست دی۔  جنوری 2003 میں انہیں وزیراعلیٰ پرویز الٰہی کی صوبائی کابینہ میں شامل کیا گیا اور انہیں پنجاب کا صوبائی وزیر برائے کوآپریٹو بنایا گیا۔ وہ 2018 کے پنجاب کے صوبائی انتخابات میں PP-4 اٹک-IV سے پاکستان تحریک انصاف کے امیدوار کے طور پر پنجاب کی صوبائی اسمبلی کے لیے دوبارہ منتخب ہوئے۔  

27 اگست 2018 کو انہیں وزیراعلیٰ پنجاب سردار عثمان بزدار کی صوبائی کابینہ میں بغیر کسی وزارتی قلمدان کے شامل کیا گیا۔  29 اگست 2018 کو انہیں پنجاب کا صوبائی وزیر برائے ریونیو مقرر کیا گیا۔  وہ 2023 کے پنجاب کے صوبائی الیکشن میں پی ٹی آئی کے امیدوار کے طور پر PP-4 اٹک-IV سے صوبائی اسمبلی کی نشست کے لیے انتخاب لڑ رہے ہیں۔

حوالہ جات 

پنجاب کے صوبائی وزرا
عہدیداران پاک فوج
پنجاب، پاکستان کے سیاست دان
ضلع اٹک کی شخصیات
پاکستان تحریک انصاف کے ارکان صوبائی اسمبلی (پنجاب)
پاکستان مسلم لیگ (ق) کے ارکان صوبائی اسمبلی (پنجاب)
پنجاب ارکان صوبائی اسمبلی 2018ء تا 2023ء
پنجاب ارکان صوبائی اسمبلی 2002ء تا 2007ء
1950ء کی پیدائشیں
بقید حیات شخصیات